3.  ลักษณะการประกอบธุรกิจ

    1.  ประวัติความเป็นมา

        1.  ประวัติและพัฒนาการที่สำคัญ

  ไทยรี ก่อตั้งขึ้นเมื่อวันที่ 18 กรกฎาคม 2521
  จากความร่วมมือและสนับสนุนของผู้ที่เกี่ยวข้องกับธุรกิจประกันภัยของไทยในขณะนั้นทุกฝ่ายทั้งภาครัฐและเอกชน
  ได้จดทะเบียนเป็นบริษัทจำกัดในนามบริษัท ไทยรับประกันภัยต่อ จำกัด ด้วยทุนจดทะเบียนเริ่มต้น
  30 ล้านบาท ได้รับใบอนุญาตจากกระทรวงพาณิชย์ ให้ประกอบธุรกิจเฉพาะการประกันภัยต่อ
  โดยมีบริษัทประกันวินาศภัยและประกันชีวิตที่ประกอบธุรกิจในประเทศขณะนั้นทุกบริษัทเป็นผู้ร่วมก่อตั้งและถือหุ้นในสัดส่วนที่เฉลี่ยกันไป
  ไม่มีรายใดหรือกลุ่มใดเป็นผู้ถือหุ้นใหญ่ที่มีสิทธิมีเสียงในการควบคุมบริษัทฯ
  มีวัตถุประสงค์หลักที่จะดำเนินการเพื่อให้เกิดประโยชน์สูงสุดต่อธุรกิจประกันภัยและเศรษฐกิจของประเทศโดยส่วนรวม
  ด้วยการเป็นบริษัทประกันภัยต่ออาชีพ (Professional Reinsurer) ของไทยอย่างแท้จริง
  เพื่อช่วยเพิ่มขีดความสามารถในการรับเสี่ยงภัยไว้ในประเทศให้มากขึ้นและช่วยสงวนเงินตราต่างประเทศไว้ได้อีกทางหนึ่ง
  ต่อมาเมื่อวันที่ 30 ธันวาคม 2536 บริษัทฯ
  ได้จดทะเบียนแปรสภาพเป็นบริษัทมหาชนตามกฎหมายว่าด้วยบริษัทมหาชนจำกัด
  ปัจจุบันสัดส่วนการถือหุ้นของบริษัทประกันภัยยังคงมีอยู่ประมาณร้อยละ 50 ของทุนของบริษัทฯ
  กระจายไปกว่า 50 ราย

2.  พัฒนาการที่สำคัญของบริษัทฯ

  -------------- ------------------------------------------------------------------------------------------------
  สิงหาคม 2550    ได้รับการประเมินคุณภาพการประชุมผู้ถือหุ้นสามัญประจำปี 2550 (Annual General Meeting)
                 จากสำนักงานคณะกรรมการกำกับหลักทรัพย์และตลาดหลักทรัพย์ในระดับ “ ดีเยี่ยม ”

  ธันวาคม 2550    ได้รับการปรับอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s จากเดิมที่ระดับ BBB+ แนวโน้มเป็นบวก เป็นระดับ A- แนวโน้มมีเสถียรภาพ

  ธันวาคม 2550    ได้รับรางวัลประกาศเกียรติคุณ “คณะกรรมการแห่งปี - ดีเด่น ประจำปี 2006/2007 ” ที่จัดโดยสถาบันกรรมการบริษัทไทย (IOD)
                 ร่วมกับตลาดหลักทรัพย์แห่งประเทศไทย และหน่วยงานภาคธุรกิจ

  สิงหาคม 2551    ได้รับการประกาศรายชื่อยกย่องเป็นตัวอย่างที่ดีไว้ในเว็บไซต์ของสำนักงานคณะกรรมการกำกับหลักทรัพย์และตลาดหลักทรัพย์
                 จากการที่ได้รับคะแนนประเมินคุณภาพการประชุมผู้ถือหุ้นสามัญประจำปี 2551 (Annual General Meeting) สูงกว่า 100 คะแนน

  กรกฎาคม 2552   ได้รับการจัดอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต S&P’s
                 ที่ระดับ axAA- (ASEAN Regional Scale rating)

  พฤศจิกายน 2552  ได้รับรางวัลประกาศเกียรติคุณ “คณะกรรมการแห่งปี–ดีเด่น ประจำปี 2008/2009 ” ที่จัดโดยสถาบันกรรมการบริษัทไทย (IOD)
                 ร่วมกับตลาดหลักทรัพย์แห่งประเทศไทย และหน่วยงานภาคธุรกิจ

  ธันวาคม 2552    ได้รับการประเมินระดับการกำกับดูแลกิจการบริษัทจดทะเบียนไทยประจำปี 2552
                 ที่จัดทำโดยสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

  ธันวาคม 2553    ได้รับการปรับเพิ่มอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s จากเดิมที่ระดับ axAA- (ASEAN Regional Scale rating) เป็น ระดับ axAA (ASEAN Regional Scale
                 rating)

  ธันวาคม 2554    จากผลกระทบจากอุทกภัยครั้งใหญ่ สถาบันจัดอันดับเครดิต S&P’s
                 ได้ปรับลดอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากเดิมที่ระดับ axAA (ASEAN
                 Regional Scale rating) ลงมาที่ระดับ axA+ (ASEAN Regional Scale rating)

  ธันวาคม 2554    ได้รับการประเมินระดับการกำกับดูแลกิจการบริษัทจดทะเบียนไทยประจำปี 2552
                 ที่จัดทำโดยสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

  ธันวาคม 2554    ที่ประชุมคณะกรรมการมีมติอนุมัติการเพิ่มทุนจดทะเบียนของบริษัทฯ จำนวน 2,325,139,920 บาท จากทุนจดทะเบียนเดิมจำนวน
  และมกราคม 2555 1,187,354,940 บาท เป็น 3,512,494,860 บาท จัดสรรให้ผู้ถือหุ้นเดิมในสัดส่วน 0.75 หุ้นเดิมต่อ 1 หุ้นใหม่ในราคาหุ้นละ 3
                 บาทและเสนอขายนักลงทุนแบบเฉพาะเจาะจงส่วนหนึ่งในราคาหุ้นละ 3 บาท
  -------------- ------------------------------------------------------------------------------------------------

2.  ภาพรวมการประกอบธุรกิจของกลุ่มบริษัทฯ

ธุรกิจของบริษัทฯ บริษัทย่อยและบริษัทร่วม ที่ดำเนินกิจการอยู่ในปัจจุบันประกอบด้วย

1.  บริษัท ไทยรับประกันภัยต่อ จำกัด (มหาชน) หรือ ไทยรี
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันวินาศภัยทุกประเภท

2.  บริษัท ไทยรีประกันชีวิต จำกัด (มหาชน) หรือ ไทยรีประกันชีวิต บริษัทย่อย
    ปัจจุบันมีทุนจดทะเบียนและเรียกชำระแล้วจำนวน 500 ล้านบาท โดยบริษัทฯ
    เป็นผู้ถือหุ้นในอัตราร้อยละ 100
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันชีวิตทุกประเภท
    เกิดจากการที่บริษัทฯ ได้แยกธุรกิจประกันภัยต่อด้านประกันชีวิตที่แต่เดิมดำเนินการโดยบริษัทฯ
    เองไปจัดตั้งเป็นบริษัทย่อยขึ้นมาในปี 2543
    เพื่อรับโอนธุรกิจประกันภัยต่อด้านประกันชีวิตรวมทั้งทรัพย์สินและหนี้สินทั้งหมดที่เกี่ยวข้องไป
    ทั้งนี้เพื่อให้เป็นไปตามพระราชบัญญัติประกันชีวิตและพระราชบัญญัติประกันวินาศภัย พ.ศ. 2535
    ที่กำหนดให้ต้องมีการแยกการประกอบธุรกิจประกันชีวิตและธุรกิจประกันวินาศภัยออกจากกัน

3.  บริษัท ทีอาร์ เทรนนิ่งแอนด์คอนซัลติ้ง จำกัด หรือ ทีอาร์เทรนนิ่ง บริษัทย่อยที่บริษัทฯ ถือหุ้นทั้ง
    100 เปอร์เซ็นต์ จัดตั้งขึ้นในเดือนกันยายน 2547 มีทุนจดทะเบียนและเรียกชำระแล้ว 5
    แสนบาท
    เพื่อดำเนินธุรกิจธุรกิจด้านการฝึกอบรมและให้คำปรึกษาโดยเน้นกลุ่มลูกค้าที่เป็นบริษัทในธุรกิจประกันภัยเป็นหลัก

4.  บริษัท ไทยรี เซอร์วิสเซส จำกัด หรือ ไทยรีเซอร์วิสเซส บริษัทย่อยที่บริษัทฯ ถือหุ้นทั้ง 100
    เปอร์เซ็นต์ จัดตั้งขึ้นในเดือนเมษายน 2549 ปัจจุบันมีทุนจดทะเบียนและเรียกชำระแล้ว 60
    ล้านบาท
    เพื่อดำเนินธุรกิจด้านการบริหารจัดการสินไหมทดแทนและบริการด้านสนับสนุนการปฏิบัติงานอื่นแก่ธุรกิจประกันภัย
    อาทิเช่น Call Center, การพิมพ์กรมธรรม์ เป็นต้น

นอกจากนี้ ไทยรีเซอร์วิสเซส ยังได้ถือหุ้น 100 เปอร์เซ็นต์ ในบริษัทย่อยอีก 3 แห่งคือ บริษัท ทีอาร์ ไดเร็ค อินชัวรันส์ โบรกเกอร์ จำกัด (TRDI) และบริษัท ทีอาร์ ไดเร็ค ไลฟ์ แอสชัวรันส์ โบรกเกอร์ จำกัด (TRDL) ที่มีทุนจดทะเบียนและเรียกชำระแล้วแห่งละ 2 ล้านบาท ประกอบธุรกิจเป็นนายหน้าประกันวินาศภัยและนายหน้าประกันชีวิตตามลำดับ เพื่อสนับสนุนการขายประกันภัยผ่าน Call Center และบริษัท ทีอาร์ แอคชัวเรียล แอนด์ คอนซัลติ้ง เซอร์วิสเซส จำกัด (TRAC) ที่มีทุนจดทะเบียนและเรียกชำระแล้ว 2 ล้านบาท ประกอบธุรกิจเป็นที่ปรึกษาและให้บริการด้านคณิตศาสตร์ประกันภัย

5.  บริษัท เฟิร์สเทค โซลูชั่นส์ จำกัด หรือ เฟิร์สเทค บริษัทย่อยที่บริษัทฯ
    ร่วมทุนกับบริษัทชั้นนำด้าน Outsourcing ของโลกจากอินเดียจัดตั้งขึ้นในเดือนกุมภาพันธ์
    2549 ปัจจุบันมีทุนจดทะเบียนและเรียกชำระแล้ว 65 ล้านบาทและบริษัทฯ
    ถือหุ้นในสัดส่วนร้อยละ 85 เพื่อดำเนินธุรกิจให้บริการด้านสนับสนุนการปฏิบัติงาน (Business
    Process Outsourcing) แก่ธุรกิจประกันภัย
    ปัจจุบันหยุดการประกอบธุรกิจเพื่อดำเนินการชำระบัญชีเลิกบริษัท

6.  บริษัท อีเอ็มซีเอส ไทย จำกัด หรือ EMCS เป็นบริษัทย่อยที่บริษัทฯ
    และไทยรีประกันชีวิต(บริษัทย่อย) ร่วมลงทุนกับนักลงทุนชาวไทยและมาเลเซีย
    ก่อตั้งขึ้นในปลายปี 2543 ปัจจุบันมีทุนเรียกชำระแล้ว 30 ล้านบาท โดยกลุ่มบริษัทฯ
    ได้เพิ่มสัดส่วนการลงทุนขึ้นตามลำดับ จนปัจจุบันมีสัดส่วนการถือหุ้นร้อยละ 69
    ของทุนที่เรียกชำระแล้ว
    เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง

7.  บริษัท ไทยอินชัวเรอส์ดาต้าเนท จำกัด หรือ TID เป็นบริษัทร่วมที่บริษัทฯ
    ร่วมกับบริษัทประกันวินาศภัยในประเทศอีกกว่า 50 บริษัทก่อตั้งขึ้นเมื่อปี 2535
    ปัจจุบันมีทุนจดทะเบียนและเรียกชำระแล้ว 10 ล้านบาทโดยบริษัทฯ
    เป็นผู้ถือหุ้นใหญ่ในสัดส่วนร้อยละ 41
    เพื่อดำเนินธุรกิจให้บริการด้านการประมวลผลข้อมูลด้านประกันภัย

  นอกจากนี้ บริษัทฯ ยังได้เข้าไปลงทุนถือหุ้นในบริษัทอื่นที่ไม่นับรวมอยู่ในกลุ่มบริษัทฯ
  ในสัดส่วนที่เกินกว่าร้อยละ 10 ของทุนจดทะเบียนอีก 1 แห่งคือ บริษัท ที.ไอ.ไอ. จำกัด
  หรือที่รู้จักกันในชื่อของ สถาบันประกันภัยไทย
  ที่เกิดจากการร่วมทุนจัดตั้งของบริษัทประกันชีวิตและประกันวินาศภัยในประเทศกว่า 50 บริษัท
  เพื่อเป็นสถาบันวิชาชีพเพื่อการพัฒนาทางวิชาการและการศึกษาแก่บุคลากรในวงการประกันภัย
  มีทุนจดทะเบียนและเรียกชำระแล้วจำนวน 21.5 ล้านบาท โดยบริษัทฯ ถือหุ้นในสัดส่วนร้อยละ
  20 เป็นเงินลงทุนรวม 4.4 ล้านบาท

1.  โครงสร้างกลุ่มบริษัทฯ

100% 100% 100% 85% 49% 41%

100% 20%

2.  โครงสร้างบริษัทฯ

[]

3.  โครงสร้างรายได้

โครงสร้างรายได้ของบริษัทฯ และบริษัทย่อย ประกอบด้วยสองส่วนหลัก คือ
รายได้จากการรับประกันภัย และรายได้จากการลงทุน
ส่วนรายได้จากการให้บริการที่เกี่ยวเนื่องกับการประกันภัยที่ดำเนินการโดยบริษัทย่อยนั้น
ยังมีสัดส่วนเพียงเล็กน้อย แต่คาดว่าจะทวีความสำคัญมากยิ่งขึ้นในอนาคต
สัดส่วนระหว่างกำไรจากการรับประกันภัยสุทธิและรายได้จากการลงทุนสุทธิในช่วง 3
ปีที่ผ่านมามีการผันแปรเปลี่ยนแปลงไปในแต่ละปี โดยในปี 2553
กำไรจากการรับประกันภัยปรับตัวลดลงจากอัตราความเสียหายที่เพิ่มสูงขึ้นจากอุทกภัยในภาคตะวันออกเฉียงเหนือและภาคใต้
และจากความไม่สงบทางการเมือง ขณะที่ปี 2554
ผลการรับประกันภัยเกิดการขาดทุนในจำนวนที่สูงจากความเสียหายจากมหาอุทกภัยครั้งรุนแรงที่เกิดขึ้นในช่วงปลายปี
ในขณะที่รายได้สุทธิจากการลงทุนเปลี่ยนแปลงขึ้นลงตามภาวะของตลาดเงินและตลาดทุน
ซึ่งสามารถเปรียบเทียบได้ดังนี้

(หน่วย : ล้านบาท)

  ------------------------------------ ------------------- ------------ --------- ---------- ------- ---------- -------
  สายผลิตภัณฑ์/กลุ่มธุรกิจ                    ดำเนินการโดย         ปี 2554                 ปี 2553             ปี 2552     

                                                           จำนวนเงิน     ร้อยละ     จำนวนเงิน   ร้อยละ   จำนวนเงิน   ร้อยละ

  1.                                   ไทยรี/ไทยรีประกันชีวิต   (2,367.6)    (115.6)   257.1      37.5    559.0      79.1
  กำไร(ขาดทุน)จากการรับประกันภัยสุทธิ^(/1)                                                                            

                                       (เฉพาะไทยรี)         (-2,360.0)             (138.9)            (514.9)    

  2. รายได้จากการลงทุนสุทธิ^(/2)           ไทยรี/บริษัทย่อย        298.8        14.5      443.9      64.7    148.2      21.0

                                       (เฉพาะไทยรี)^(/3)    (329.2)                (433.1)            (215.4)    

  3. กำไรจากการให้บริการ                 บริษัทย่อย             21.2         1.1       (14.7)     (2.2)   (0.6)      (0.1)

  รวม                                                      (2,047.6)    (100.0)   686.3      100.0   706.6      100.0
  ------------------------------------ ------------------- ------------ --------- ---------- ------- ---------- -------

  หมายเหตุ : ^(/1)กำไร(ขาดทุน)จากการรับประกันภัยสุทธิ หมายถึง
  กำไรจากการรับประกันภัยหลังหักค่าใช้จ่ายในการดำเนินงาน

^(/2)รายได้จากการลงทุนรวมรายได้อื่นไว้ด้วย

^(/3) นับรวมเงินปันผลรับจากบริษัทย่อย

4.  เป้าหมายในการดำเนินธุรกิจ

  3.6.1 การขยายฐานรายได้จากธุรกิจประกันชีวิต

  บริษัทฯ มีเป้าหมายที่จะเพิ่มสัดส่วนรายได้จากธุรกิจประกันภัยต่อด้านประกันชีวิตให้สูงขึ้น
  เพื่อสร้างความสมดุลและความมั่นคงของรายได้โดยรวมให้ดียิ่งขึ้น
  ทั้งนี้เนื่องจากผลประกอบการด้านการประกันชีวิตนั้น มีความแน่นอนมากกว่าด้านประกันวินาศภัย
  ด้วยเหตุที่สถิติประกันภัยที่ว่าด้วยเหตุและโอกาสของการเสียชีวิตของผู้เอาประกันสามารถคาดคะเนจากฐานสถิติข้อมูลในอดีตได้แน่นอนกว่า
  ผิดกับการประกันภัยต่อด้านประกันวินาศภัยที่มีความผันผวนสูงและมีความเสี่ยงมากกว่า
  ซึ่งภายในระยะเวลาเพียง 10 ปีนับจากที่บริษัท ไทยรีประกันชีวิต
  ได้จัดตั้งขึ้นเพื่อดำเนินธุรกิจประกันภัยต่อด้านประกันชีวิต
  สามารถขยายตัวเติบโตได้อย่างดีและต่อเนื่อง
  จนทำให้สัดส่วนรายได้เบี้ยประกันภัยต่อที่รับสุทธิจากงานประกันชีวิตในปัจจุบันมีสัดส่วนเพิ่มขึ้นเป็นร้อยละ
  14.3 ของเบี้ยประกันภัยต่อรับสุทธิรวมของกลุ่มบริษัทฯ
  จึงนับได้ว่างานประกันภัยต่อด้านประกันชีวิตเป็นธุรกิจหลักด้านหนึ่งของกลุ่มในปัจจุบันและจะทวีความสำคัญมากยิ่งขึ้นในอนาคต

  3.6.2 การขยายฐานรายได้จากการเป็นผู้ให้บริการ (Service Provider)

  นอกเหนือจากการทำธุรกิจการรับประกันภัยต่อที่เป็นธุรกิจหลักแล้ว บริษัทฯ
  ยังมีแผนงานต่อเนื่องที่จะขยายฐานธุรกิจไปสู่ธุรกิจการเป็นผู้ให้บริการ (Service Provider)
  ในกิจกรรมที่เกี่ยวเนื่องกับการประกันภัย
  เพื่อทำให้รายได้ส่วนนี้เป็นเสาหลักต้นที่สี่เพิ่มขึ้นนอกเหนือจากรายได้จากการรับประกันภัยต่อด้านประกันวินาศภัย
  รายได้จากการรับประกันภัยต่อด้านการประกันชีวิตและรายได้จากการลงทุนที่มีอยู่เดิมแล้ว
  ซึ่งจะช่วยลดผลกระทบจากความผันผวนของผลการดำเนินงานได้เป็นอย่างดี
  ปัจจุบันมีบริษัทร่วมและบริษัทย่อยจำนวน 8
  แห่งที่ทำธุรกิจดังกล่าวนี้อยู่และสามารถช่วยสร้างฐานรายได้จากค่าธรรมเนียมบริการให้เติบโตขึ้นในอนาคต